પોલીસ સૂત્રોનું કહેવું છે કે, આ બલૂન અત્યાર સુધી માત્ર બોર્ડર સિક્યુરિટી ફોર્સ એટલે કે, BSF પાસે જ હતું. હવે ગુજરાત પોલીસ પાસે પણ આવી ગયું છે. ૩૦૦ મીટરથી વધુની ઉંચાઈએ તેને ઉડતું રાખીને પાંચ કિલોમીટરની ત્રિજ્યામાં એરિયલ સર્વેલન્સ કરાશે. આ બૂલનમાં લાગેલા ઈન્ફ્રારેડ કેમેરાથી રાતે પણ સ્પષ્ટ વિઝન ઉપરાંત કોઈ મકાનની અંદર કેટલી વ્યક્તિ છે તે પણ જે-તે વ્યક્તિના શરીરની ગરમીથી ઈન્ફ્રારેડ કેમેરા આકૃતિ બનાવી મોનિટર પર તેને દર્શાવી દેશે. તેના આ પ્રકારના કેમેરાથી 5 કિમીની ત્રિજ્યામાં વાહનની નંબર પ્લેટ સુદ્ધાં સ્પષ્ટ જોઈ શકાય છે.